《奉和太子纳妃太平公主出降三首 其三》
唐代·裴守真

丛云霭晓光，湛露晞朝阳。天文天景丽，睿藻睿词芳。

玉庭散秋色，银宫生夕凉。太平超邃古，万寿乐无疆。

作者简介：裴守真，绛州稷山人也。后魏冀州刺史叔业六世孙也。父慎，大业中为淮南郡司户。属郡人杨琳、田瓒据郡作乱，尽杀官吏。以慎素有仁政，相诫不许惊害，仍令人护送慎及妻子还乡。贞观中，官至酂令。